PÁLYÁZATI FELHÍVÁS
 
A Társadalmi Kapcsolatokért és Kultúráért Felelős Minisztérium

Nemzetiségi Kapcsolatokért Felelős Helyettes Államtitkársága 

p á l y á z a t o t  h i r d e t

a nemzetiségpolitikáért felelős miniszter 2026. évi Roma Nemzetiségi Tanulmányi Ösztöndíjára

nemzetiségi anyanyelvű vagy kétnyelvű, nemzetiségi program szerint működő középfokú iskolák tanulói részére

[bookmark: _GoBack]a Roma Nemzetiségi Tanulmányi Ösztöndíjról szóló 24/2019. (VI. 7.) BM rendelet
(a továbbiakban: Rendelet) alapján.

1. A pályázat célja: a magyarországi nemzetiségekkel kapcsolatos állami feladatok ellátása keretében – felsőoktatási intézményben történő továbbtanulásuk elősegítése érdekében a nemzetiségek jogairól szóló 2011. évi CLXXIX. törvény 1. mellékletében meghatározott nemzetiséghez tartozó, kiemelkedő képességű tanulók támogatása, középfokú iskolájuk ajánlása alapján.

2. Az ösztöndíj forrása: a Magyarország mindenkori központi költségvetéséről szóló törvény, XXII. Társadalmi Kapcsolatokért és Kultúráért Felelős Minisztérium fejezetben áll rendelkezésre.

3. A pályázaton kizárólag azok a nemzetiségi nevelést, illetve oktatást folytató középfokú iskolák vehetnek részt, amelyek:

A pályázat benyújtására a jelen Pályázati kiírásban meghatározott kritériumok szerinti tanulók jogosultak. A Pályázati kiíráson kizárólag olyan középfokú oktatási intézmények vehetnek részt, amelyek az Ösztöndíj rendelet 2. § (3) bekezdése alapján:
a. roma nemzetiségi anyanyelvű vagy nemzetiségi kétnyelvű középfokú oktatást,
b. a nemzetiségi anyanyelvű, kétnyelvű középfokú nevelés-oktatással nem rendelkező nemzetiségek esetében roma nemzetiségi lovári és beás nyelvoktató vagy roma népismeret oktatást folytatnak.

	OM azonosító/Nyilvántartási szám
	Középfokú oktatási intézmény neve és székhely települése
	Fenntartó

	027415
	Gandhi Gimnázium, Technikum, Kollégium, Általános Iskola és Alapfokú Művészeti Iskola, Pécs
	Gandhi Gimnázium Közhasznú Nonprofit Kft.

	TSzI033
	Don Bosco Általános Iskola, Szakközépiskola, Szakgimnázium, Gimnázium és Kollégium, Kazincbarcika
	Szalézi Intézmény

	TSzI127
	Dr. Ámbédkar Gimnázium, Technikum, Szakképző Iskola, Általános Iskola és Martin Luther King Középiskolai Kollégium, Miskolc
	„Dzsaj Bhím” Tririatna Buddhista Közösség

	200475
	A Tan Kapuja Buddhista Gimnázium és Általános Iskola, Pécs
	A Tan Kapuja Buddhista Egyház

	102334
	Kalyi Jag Roma Nemzetiségi Általános Iskola, Gimnázium, Szakképző Intézmény, Alapfokú Művészeti Iskola és Felnőttoktatási Intézmény, Budapest
	Kalyi Jag Roma Művészeti, Inter-Európai, Integrációs, Foglalkoztatási és Oktatásfejlesztési Közhasznú Egyesület

	201439
	Teleki József Általános Iskola és Szakképző Iskola, Szirák
	Magyarországi Romák Országos Önkormányzata

	TSzI121
	Dankó Pista Óvoda, Általános Iskola, Gimnázium, Szakgimnázium, Technikum, Szakképző Iskola és Kollégium – KATICA Bölcsőde, Biri
	Közös Kincs Oktatási Szolgáltató Közhasznú Nonprofit Kft.



4. A pályázaton az a magyar állampolgárságú, az érettségi megszerzésére irányuló képzés utolsó két évfolyamot megelőző évfolyamát végző tanuló vehet részt, 
c. aki nyilatkozata – vagy korlátozottan cselekvőképes tanuló esetében – törvényes képviselőjének nyilatkozata szerint valamely nemzetiséghez tartozik,
d. akinek a tanulmányi eredménye a pályázat benyújtását megelőző tanév végén számított 4.00 átlageredményt eléri,
e. aki más forrásból azonos időszakra nézve államilag finanszírozott tanulmányi ösztöndíjban nem részesül, 
f. aki törvényes képviselőjével egyetemben a pályázat benyújtásával egyidejűleg írásban hozzájárul személyes adatainak e Rendelet szerinti kezeléséhez, továbbá
g. akit a Rendelet 2. § (3) bekezdése szerinti középfokú iskola kiválaszt.

5. Az ösztöndíjban az a tanuló részesülhet, aki 
a. a pályázati felhívásban meghatározott dokumentumokat – a középfokú iskolával együttesen – hiánytalanul és határidőn belül benyújtotta és
b. a Rendeletben, valamint a pályázati kiírásban meghatározott valamennyi feltételnek megfelel.
  
6. Az ösztöndíj mértéke és időtartama: 

Az ösztöndíj mértéke tanulónként, havonta ötvenezer forint, amely összeg 2026. szeptember 1. napjától számított két tanítási évben (a 2026/2027-es és a 2027/2028-as tanévben) – a nyári szünet időtartamának kivételével kerül folyósításra. 

7. Az ösztöndíjas keretszám:

A 2026. évi pályázat keretében ösztöndíj középfokú iskolánként tizenkettő, ezen belül évfolyamonként hat – az érettségi megszerzésére irányuló képzés utolsó két évfolyamát megelőző évfolyamát végző – tanuló számára kerülhet megállapításra. 

8. A pályázat tartalmi és formai követelményei:

A pályázat egy példányban, papíralapon, számítógéppel kitöltve, a tanuló, a tanuló törvényes képviselője (képviselői) által aláírt, továbbá a középfokú iskola képviselője által aláírt és bélyegzőlenyomattal ellátott – a Pályázati felhívás 1. számú mellékletét képező – Pályázati adatlapon és a következő mellékletekkel ellátva nyújtandó be:

a. részletes szöveges indokolása annak, hogy a pályázó tanulmányi eredményeivel és a nemzetiségi közösségi életben végzett tevékenységével hogyan felel meg az ösztöndíj eszmeiségének, és milyen módon járul hozzá annak célkitűzéseihez (terjedelme maximum három oldal),
b. a középfokú iskolával fennálló tanulói jogviszonyról szóló igazolás,
c. a középfokú iskola szándéknyilatkozata arról, hogy szerződésben vállalja az ösztöndíj folyósításában történő együttműködést,
d. a Rendelet 2. § (3) bekezdés szerinti középfokú iskola ajánlása, 
e. a Rendelet 2. § (4) bekezdés c) pont szerinti nyilatkozat arra vonatkozóan, hogy a tanuló más forrásból azonos időszakra nézve államilag finanszírozott tanulmányi ösztöndíjban nem részesül, valamint
f. korlátozottan cselekvőképes tanuló esetében a pályázat érvényességének feltétele a tanuló törvényes képviselőjének (képviselőinek) írásbeli hozzájárulása a tanulónak az ösztöndíjban való részvételéhez, továbbá 2. § (4) bekezdés c) pontja szerinti nemleges tartalmú nyilatkozattétele,
g. több pályázó esetén az ösztöndíj odaítélésekor előnyben részesül az a tanuló, aki rendszeres gyermekvédelmi kedvezményben részesül, vagy hátrányos, halmozottan hátrányos helyzetű, védelembe vett, ideiglenes hatállyal elhelyezett, és ezt a pályázathoz csatolt dokumentummal igazolja.

9. A pályázat benyújtásának határideje jelen felhívás közzétételét követő harmincadik nap. A pályázatot elektronikus és postai úton is szükséges megküldeni az alábbi címekre:

Társadalmi Kapcsolatokért és Kultúráért Felelős Minisztérium
Nemzetiségi Kapcsolatokért Felelős Helyettes Államtitkárság
Nemzetiségi Főosztály
1884 Budapest, Pf. 1.

titkarsag.nf@tkkm.gov.hu
Társadalmi Kapcsolatokért és Kultúráért Felelős Minisztérium
Nemzetiségi Kapcsolatokért Felelős Helyettes Államtitkárság
Nemzetiségi Főosztály

10. A benyújtott pályázati anyag a pályázati felhívásban meghatározott benyújtási határidőt követő nyolc napon belül kiegészíthető, módosítható. A hiánypótlásra nyitva álló határidő jogvesztő.

11. A benyújtott pályázatok alapján a nemzetiségpolitikáért felelős miniszter (a továbbiakban: miniszter) dönt az ösztöndíj odaítéléséről. A nyertes tanulók névsoráról a Nemzetiségi Főosztály értesíti ki a pályázó intézmények vezetőit. Az ösztöndíjassal a miniszter ösztöndíjszerződést köt. Az ösztöndíj folyósításának megkezdésére a szerződéskötést követően kerülhet sor. 

12. A szerződéskötés határideje: 2026. december 15.

13. Az ösztöndíj folyósításának módja: havonta, utólag.

14.  Az ösztöndíjas és a középfokú iskola az ösztöndíj megállapítását követő első tanév végén – közös, az ösztöndíjas jogviszonnyal összefüggő valamennyi eseményről, körülményről – részbeszámolót, az ösztöndíj támogatással érintett második tanév befejezésével egyidejűleg záró beszámolót készít és nyújt be a miniszternek. Az ösztöndíjas a félévi és év végi eredményeiről igazolást küld a miniszter részére.


 15. Az ösztöndíjas jogviszony megszűnik, ha

a. a pályázathoz szükséges és a benyújtáskor fennálló feltételek utóbb megszűnnek, 
b. az ösztöndíjas nem teljesíti a szerződésben vállalt bármely kötelezettségét,
c. az ösztöndíjas az ösztöndíjról lemond,
d. az ösztöndíjas tanulmányi eredménye a tanulói jogviszony alatt tett az érettségi megszerzésére irányuló képzés utolsó két évfolyama bármelyikének a végén a 4,0 átlagot nem éri el, illetve az ösztöndíjjal érintett időszak féléves átlageredménye a 4,0 átlag alá csökken, vagy 
e. az ösztöndíjas olyan magatartást tanúsított, amely az ösztöndíjas jogviszonyhoz méltatlan, különösen, ha az ösztöndíjas iskolája fegyelmi büntetést szab ki rá.

16. Az ösztöndíjas jogviszony megszűnése esetén – az államháztartásról szóló törvény végrehajtásáról szóló kormányrendelet szerint – a miniszter az ösztöndíjszerződést felmondja.

17. A korlátozottan cselekvőképes kiskorú jognyilatkozatának érvényességéhez törvényes képviselőjének (képviselőinek) hozzájárulása szükséges.

FIGYELEM

Az ösztöndíjra vonatkozó pályázati felhívást a miniszter közzéteszi a Kormány honlapján (www.kormany.hu). A honlapról a Pályázati felhívás és a Pályázati adatlap egyaránt letölthető. 

A pályázattal kapcsolatban információt a Társadalmi Kapcsolatokért és Kultúráért Felelős Minisztérium, Nemzetiségi Kapcsolatokért Felelős Helyettes Államtitkárság, Nemzetiségi Főosztály munkatársa (Név: Porkoláb Vivien Noémi, Elérhetőség: +36 (1) 795 1811, noemi.vivien.porkolab@tkkm.gov.hu) nyújt.

